UMfula iNcome

Umfula iNcome (Afrikaans: Bloedrivier) utholakala phakathi kwendawo yaseNquthu neyase Baqulusini (Vryheid) KwaZulu-Natal, eNingizimu Afrika. Lo mfula unemithombo yawo emagqumeni aseNingizimu-Mpumalanga yesidlavela sase-Trehe (Utrecht). Ushiya izindawo eziphakeme uhlangane nemifudlana emibili IShurveberg ugeleza uhambe ethafeni elinesihlabathi.The Geology of Vryheid UMfula iNcome ungumfudlana omncane othelela umfula uThukela ohlangana nawo usuka eNyakatho-Mpumalanga.Thukela WMA 7

Lo mfula waqanjwa ngeMpi yaseNcome lapho iNkosi uDingane yanqotshwa khona ngamaBhunu ngo-16 December 1838. Ngokokusho komunye umlando kuthiwa amanzi aba bomvu ngenxa yegazi lamadoda amaZulu afa lapha ngobuningi. Kwakuyimpi namaBhunu angu-464 nama-amabutho angaphezu kuka-30,000. Ukukhunjulwa kwalempi kwaholela ekutheni kube neholidi ngosuku lwe- 16 Disemba elibizwa ngokuthi Usuku LwesiVumelano (Afrikaans: Geloftedag) eNingizimu Afrika yobandlululo. Kubantu bakwaZulu lwabe lwaziwa ngokuthi usuku lukaDingane. https://onlinelibrary.wiley.com/doi/abs/10.1111/0018-2656.00148 Ngo-1994, ngemuva kokufika kweNkululeko lwabizwa ngokuthi Usuku Lokubuyisana, iholidi laminyaka yonke elitholakala ngomhlaka -16 Disemba.

INcome itholakala ebangeni elingamakhilomitha angaba ngu-20 eNingizimu-Ntshonalanga yedolobha lase-Vryheid, ingenye yezindawo ezingamaxhaphozi ezinkulu kakhulu eNingizimu Afrika kanye nendawo yokuchitha ubusika yezinyoni ezifudukayo njengamadada namahansi. 

 Imithombo Yolwazi 
 Kajsa Norman, Bridge Over Blood River: The Rise and Fall of the Afrikaners, Hurst and Company, London, 2016,  .